

О Т Ч Е Т
НА МИНИСТЕРСТВО НА ЗЕМЕДЕЛИЕТО И ХРАНИТЕ ЗА ДВЕТЕ ГОДИНИ НА УПРАВЛЕНИЕ НА ПРАВИТЕЛСТВОТО 
(НОЕМВРИ 2014 Г. – НОЕМВРИ 2016 Г.) 
ПРИОРИТЕТИ И ЦЕЛИ И НА АГРАРНАТА ПОЛИТИКА
	
За периода ноември 2014 г. – ноември 2016 г. българското земеделие е усвоило значителен финансов ресурс – близо 6,3 млрд. лева за директни плащания, мерки за пазарна подкрепа, за развитие на селските райони, рибарството и аквакултурите, схеми за държавни помощи. 

БАЛАНСИРАНО СЕКТОРНО И СТРУКТУРНО РАЗВИТИЕ НА АГРАРНИЯ ОТРАСЪЛ  
1. Преодоляване на структурния дисбаланс в растениевъдния и животновъдния сектор чрез насърчаване на интензивните производства и по-добро насочване на подкрепата. Осигуряване на по-благоприятни условия за развитие на дребните и средни стопанства, с акцент върху уязвимите стопанства в планинските райони. Противодействие на процесите на застаряване на работната сила в земеделието чрез насърчаване навлизането на млади фермери и развитието на техните стопанства. 

· Директна подкрепа
От Кампания `2015 започна успешно да се прилага многопластовата структура на директните плащания, включваща няколко схеми за директна подкрепа в областта на растениевъдството – Схема за единно плащане на площ; Схема за „зелено плащане“; Схема за преразпределително плащане (прилага се от кампания `2014); Схема за дребни стопанства; Схема за млади земеделски стопанства. Интересът към кандидатстване по схемите е значителен, а финансовият ресурс се усвоява във висока степен – над 95%.  
Подкрепата се фокусира върху най-уязвимите и недофинансирани сектори - плодове и зеленчуци (полско и оранжерийно производство) и животновъдство, като се прилага максимално възможния, съгласно европейското законодателство размер - 13% от общия финансов пакет за директни плащания. През 2015 г. за първи път са приложени 10 нови схеми за обвързано с производството подпомагане в секторите „Животновъдство“ и „Плодове и зеленчуци“.  
Като следствие от прилаганите до 2015 г. схеми за обвързана подкрепа са налице положителни резултати и в животновъдния и в растениевъдния сектор. За кампания `2015 се отчита ръст както на кандидатствалите за подпомагане земеделски стопани, така и на заявените от тях площи и брой животни. Постигната е висока степен на усвояване на осигурения финансов ресурс – над 90%. 
През 2015 г. реколтираните площи с плодове нарастват с 35%, а със зеленчуци – с 15% на годишна база. 
Наблюдават се видими тенденции на окрупняване в говедовъдството, овцевъдството и козевъдството. Постигнат е ръст в броя на животновъдните стопанства, както и на отглежданите в тях животни, увеличен е средният брой животни по видове и категории (от 20 до 78%) Значително нараства броят на стопанствата със 100 и повече животни при млечните крави и с над 300 при овцете-майки. Налице е ръст в броя на животните от месодайно направление.
Увеличават се стопанствата и животните под селекционен контрол. Стопанствата в говедовъдството нарастват със 118%, а животните в тях - с 95%. При  овцете и козите ръстът на стопанствата е 171% и на животните – 56%. 
Налице е увеличение на постъпило за преработка общо количество мляко с 8,7%.
Данните за Кампания `2016  също показват засилен интерес към участие в схемите за директна подкрепа за животни, плодове и зеленчуци. Спрямо предходната кампания е налице нарастване на заявените площи с трайни насаждения с 52,6%, със зеленчуци - със 120,6%, с оранжерийни зеленчуци - с 16,5%. Броят на общо заявените за подпомагане крави по всички схеми се увеличава с 10,5%, а на заявените овце-майки и кози-майки – с 15,2%. 
През м. август 2016 г. пред Европейската комисия са нотифицирани схеми за обвързана подкрепа в животновъдството и производството на плодове и зеленчуци, които ще се прилагат през периода 2017-2020 г. Предложенията за нови схеми се основават на необходимостта от по-голяма справедливост при разпределяне на средствата между отделните производствени направления, отчитайки тяхната специфика, както и за преодоляване на несъответствията в подпомагането за различните по размер стопанства. 
Допълнително, във връзка с преодоляване на последствията от наложената от Русия забрана за внос на селскостопански продукти от ЕС до м. юли 2016 г., през 2015 г. и 2016 г. Европейската комисия предвиди редица извънредни мерки за подпомагане на пазара и за възстановяване на ценовия баланс в секторите на млякото, плодовете и зеленчуците и месото. 
България приложи своевременно предвидените мерки, в резултат на което:
В сектор „Плодове и зеленчуци“:
· през 2015 г. са изплатени 486 770 лв. по мярката "небране на зеленчуците и плодовете"
· през 2016 г. предстои да бъдат изплатени 487 000 лв. за изтегляне на плодове и зеленчуци от пазара
В млечния сектор:
През 2015 г. за преодоляване на кризата в секторите на животновъдството е предоставена извънредна финансова помощ, с която са подпомогнати 12 642 земеделски стопани. Изплатени са 23 481 383 млн. лв., в това число 11 740 502 лв. европейско финансиране и 11 740 882 лв. национални средства. 
В началото на м. ноември 2016 г. са изплатени още 11 167 192 лв. извънредна помощ за приспособяване на млекопроизводителите и земеделските стопани в други сектори на животновъдството, които се ангажират с една или повече дейности, насочени към стимулиране на икономическата устойчивост на техните стопанства и допринасящи за стабилизирането на пазара. Подпомогнати са дребномащабни стопанства, стопанства, които прилагат екологични и щадящи климата методи за производство и такива, които използват екстензивни методи за производство.  
По извънредна мярка за намаляване на производството на мляко ще бъдат изплатени още 1 580 000 лв. 
От кампания `2015 започна да се прилага нова схема за обвързана подкрепа за производство на протеинови култури, финансирана с европейски средства. Нейната цел е насърчаване отглеждането на протеинови култури за изхранване на животните, от една страна, а от друга страна – за подобряване на земеделското и екологично състояние на заетите с тях площи. През втората година от прилагане на схемата (кампания `2016) се отчита нарастване броя на заявленията за подпомагане с 36,3% спрямо предходната.
Успешно се прилага Националната програма за подпомагане на лозаро- винарския сектор 2014-2018 г., която е с общ бюджет от близо 261,7 млн. лева. За 2015 г. и 2016 г. са изплатени 76 млн. лева. Извършен е одит на ЕК по Програмата за 5 годишен период, като няма наложени финансови корекции.

· Държавни помощи
За отчетния период са разработени, нотифицирани и одобрени от Европейската комисия проекти на 15 бр. нови схеми за държавни помощи, които да се прилагат в периода 2015-2020 г. Те се насочени към насърчаване на инвестиционния процес в земеделието, хуманното отношение към животните, съхраняване на генетичните ресурси в растениевъдството и животновъдството, мерки за управление на риска. Понастоящем се прилагат общо 17 схеми. 
Разработват се и се прилагат помощи от типа „де минимис“, за които не се изисква одобрението на ЕК. Те се предоставят на земеделските стопани във връзка с преодоляване на затруднения от различно естество.
През 2015 г. в сектор „Земеделие“ по схеми на държавни помощи са предоставени средства в размер 199 292 918 лв., от които по помощи, прилагани от Държавен фонд „Земеделие” - 119 582 439 лв., както и близо 80 млн. лв. по схеми под формата на данъчни облекчения, администрирани под друг ред.
През 2016 г., разпределеният ресурс по схеми на държавни помощи, които се прилагат от ДФЗ е в размер на 104 699 979 лв., като допълнително е предвиден и ресурс по схемите за данъчни облекчения. 

2. Оптимизиране на поземлените отношения, гарантиращи ефективността на земеползването и увеличаване на доходите от земеделска дейност 

Стартира цялостна реформа в областта на поземлените отношения. До момента са осъществени важни нормативни промени, с които е постигнато следното: 
· Справедливо разпределение и увеличаване на средствата за фермерите, ползващи правомерно земеделски земи, чрез въведено в Закона за подпомагане на земеделските производители изискване за правно основание за ползването на земеделски земи при кандидатстване за директни плащания. От друга страна се гарантира, че собствениците на земята ще получат полагаемата им се рента за обработване на земята им.
· Увеличаване на запасеността с тревни площи на всяка категория животни при по-справедливи за фермерите условия. За две години средната запасеност с тревни площи на една животинска единица е увеличена с 20%. 
· Облекчаване на процедурата за уедряване (комасиране) на земеделските земи по собственост, като е премахнато изискването за нотариална заверка на подписите на собствениците, участващи в споразумението, както и за неговото вписване.
· В процес на разработване е изцяло ново законодателство, което да отразява променената икономическа среда, да коригира натрупаните през годините изкривявания в тази област и да създаде условия за устойчивост на собствеността и ползването на земеделските земи при отчитане на всички интереси – изготвен е актуален Баланс на земеделските земи към 2015 г., даващ цялостна информация за състоянието и ползването на земеделски земи на територията на България; изготвен Анализ на режима на земеползване; 
· Завършени са пет комасационни проекта за над 35 000 дка, като разпокъсването на имотите в тези землища се намали над два пъти.
· Отдаването под наем и аренда на обработваемите земи от ДПФ достигна 90%.
· Повиши се контролът върху ползването на земите от ДПФ, като са стартирани ревизии на ползването на земи от държавни структури, както и върху задълженията на лицата, които имат договори за създаване на трайни насаждения.
· Намаляване на административната тежест и облекчаване на физическите и/или юридическите лица при провеждане на процедурата по утвърждаване на площадки за проектиране и/или утвърждаване на трасета за проектиране и промяна на предназначението на земеделските земи за неземеделски нужди.

3. Възстановяване и модернизиране на хидромелиоративната система и увеличаване на поливните площи
· Предприети са действия за преодоляване на формиралите се неблагоприятни тенденции в управлението и използването на изградената хидромелиоративна инфраструктура. Разработена е Обща стратегия за управление и развитие на хидромелиорациите и защита от вредното въздействие на водите, която идентифицира съществуващите проблеми в тази област и набелязва мерки за възстановяване, преструктуриране и адаптиране на сектора към изискванията на отрасъла в контекста на измененията на климата. Стратегията е основа за законодателни и институционални промени – Закона за сдруженията за напояване, Закон за хидромелиорациите, с които се регламентират въпросите за собствеността, експлоатацията и поддържането на системите и съоръженията, както и взаимоотношенията между стопанисващите субекти и ползвателите на хидромелиоративни услуги; 
· Успешно приключили преговори с Европейската комисия за отваряне на мярка 4.1 от ПРСР с възможност за подкрепа на инвестициите в хидромелиорациите.

ПОВИШАВАНЕ НА КОНКУРЕНТОСПОСОБНОСТТА И ПАЗАРНИТЕ ПОЗИЦИИ НА ЗЕМЕДЕЛСКИТЕ ПРОИЗВОДИТЕЛИ 

Основни инструменти на политиката, насочени към повишаване на конкурентоспособността на аграрния сектор, са Програмата за развитие на селските райони (ПРСР) , Оперативната програма за развитие на сектор „Рибарство“ 2007-2013 г. (ОПРСР) и Програмата за морско дело и рибарство 2014-2020 г. (ПМДР).
В настоящия мандат на правителството, за по-малко от две години, успешно приключи прилагането на ПРСР 2007-2013 г. и ОПРСР 2007-2013 г. и едновременно с това са изготвени, одобрени и стартирани програмите за новия програмен период: ПРСР 2014-2020 г. и ПМДР 2014-2020 г. И двете програми са одобрени от Европейската комисия в рекордно кратки срокове, отворени са за бизнеса в земеделието и рибарството, като по една от мерките от ПРСР предстои договарянето на целия бюджет за целия програмен период.

1. Програма за развитие на селските райони 
По ПРСР 2007-2013 г. е постигнато изпълнение от 99% от определения бюджет - изплатените средства до 31.12.2015 г. са в размер на общо 6,010 млрд. лева. Изплатените само през 2015 г. средства възлизат на около 1,346 млрд. лева.
От старта на ПРСР 2014-2020 г. през 2015 г. до настоящия момент са обявени общо 10 приема на заявления за подпомагане по инвестиционните мерки и подхода ЛИДЕР. Постъпи са над 64 000 заявления за подпомагане, с общ размер на заявените инвестиционни разходи близо 6 млрд. лева. По мерките, насочени към земеделските стопани са сключени договори на обща стойност на инвестициите над 880 млн. лева. За развитие на селските райони вече са одобрени около 200 млн. лева по подхода Лидер. В процес на разглеждане са проекти по „общинската“ мярка за близо 2 млрд. лева, по които ще бъдат сключени договори за над 665 млн. лева. По компенсаторните мерки, насочени към опазване на околната среда, климата и биоразнообразието са платени над 210 млн. лева.   
Към момента са разплатени 325 млн. лева, с които са подпомогнати над 50 000 земеделски стопанства за подобряване на икономическата активност, заетостта  и доходите на земеделските стопани и работещите хора.  
На 31.12.2015 г. приключи дейността на създадения в рамките на ПРСР 2007-2013 г. Гаранционен фонд. Съгласно европейското законодателство, дейността на фонда може да продължи и след тази дата с освободените финансови средства след приключване издаването на всички гаранции.
В тази връзка, през месец март 2016 г. между Министерство на земеделието и храните и Национален Гаранционен Фонд ЕАД (НГФ ЕАД) е подписано Финансово споразумение, с което се създава нова гаранционна схема за улесняване на достъпа до кредити на земеделските производители. Първоначалният бюджет на схемата е в размер на 50 млн. лева, които представляват освободения ресурс от гаранции от предходната гаранционна схема по ПРСР 2007-2013 г. Бюджетът може да бъде увеличен със средствата, които предстои да бъдат освободени от гарантираните кредити по предходната схема. 
Основна цел на схемата е да осигури достъпа до кредити на земеделските производители при по-добри лихвени условия и намалено обезпечение. Ключово предимство на новата схема е разширяването на нейния обхват:
· освен бенефициенти по всички мерки от Програмата за развитие на селските райони за периода 2014-2020 г. от гаранции могат да се възползват и всички земеделски производители без да е необходимо те да имат одобрени проекти по ПРСР;
· допустими са гаранции за кредити, както за инвестиционни проекти, така и за оборотни средства;
· гарантиране на авансовите плащания, предоставяни от ДФЗ по сключените с бенефициентите договори по мерки от ПРСР 2014-2020. 
Предоставените гаранции ще са в размер до 50% от стойността на отпуснатите кредити. Сключени са гаранционни споразумения с банките, подали заявления за участие в гаранционната схема, което осигури нейния реален старт през месец август. По този начин беше осигурена възможността за достъпа до кредити на бенефициентите по първите приеми по мерки 4.1 и 4.2 от ПРСР 2014-2020.

Мерки и подмерки
	Постъпили заявления
	Одобрени заявления
	Сключени договори
	Подадени заявки за плащане
	Извършени плащания

	
	Брой
	Общо заявени разходи (евро)
	Общо заявена субсидия (евро)
	Брой

	3

	Подмярка 2.1.2 Консултантски услуги за малки земеделски стопани (TПП)
	
	
	
	
	
	
	
	
	
	1
	1 089 692
	0

	3 959
	1 948 413 504
	1 051 021 673
	944
	422 062 247
	239 353 469
	903
	412 749 769
	234 113 513
	284
	36 237 489
	21 027 152

	Подмярка 4.1 Инвестиции в земеделски стопанства
	3 362
	1 099 740 980
	630 192 460
	823
	261 143 517
	159 641 425
	783
	252 314 706
	154 594 935
	274
	32 497 131
	20 238 483

	Подмярка 4.2 Инвестиции в преработка/маркетинг на селскостопански продукти
	597
	848 672 524
	420 829 213
	121
	160 918 730
	79 712 045
	120
	160 435 064
	79 518 578
	10
	3 740 358
	788 669

	Мярка 6 Развитие на стопанството и стопанската дейност
	6 479
	123 825 000
	123 825 000
	1 366
	34 150 000
	34 150 000
	1 358
	33 950 000
	33 950 000
	6 015
	36 759 057
	32 900 340

	Подмярка 6.1 Стартова помощ за млади земеделски производители
	2 664
	66 600 000
	66 600 000
	1 366
	34 150 000
	34 150 000
	1 358
	33 950 000
	33 950 000
	2 523
	31 524 092
	28 026 666

	Подмярка 6.3 Стартова помощ за развитието на малки стопанства (ТПП)
	3 815
	57 225 000
	57 225 000
	0
	0
	0
	0
	0
	0
	3 492
	5 234 965
	4 873 674

	Мярка 7 Основни услуги и обновяване на селата в селските райони
	1 273
	1 187 507 871
	1 187 507 871
	0
	0
	0
	0
	0
	0
	0
	0
	0

	Подмярка 7.2 Инвестиции в създаването, подобряването или разширяването на всички видове малка по мащаби инфраструктура
	925
	1 080 261 540
	1 080 261 540
	0
	0
	0
	0
	0
	0
	0
	0
	0

	Подмярка 7.6 Проучвания и инвестиции, свързани с поддържане, възстановяване и на културното и природното наследство на селата
	348
	107 246 332
	107 246 332
	0
	0
	0
	0
	0
	0
	0
	0
	0

	Мярка 9 Учредяване на групи и организации на производителите
	
	
	
	
	
	
	
	
	
	
	
	25 763

	Мярка 10 Агроекология и климат
	3 819
	
	
	4 861
	27 750 031
	27 750 031
	
	
	
	
	
	28 984 896

	Мярка 11 Биологично земеделие
	2 116
	
	
	1 990
	14 740 103
	14 740 103
	
	
	
	
	
	14 721 313

	Мярка 12 Плащания по „Натура-2000” и Рамковата директива  за водите
	10 787
	
	
	10 775
	24 646 321
	24 646 321
	
	
	
	
	
	24 653 613

	Мярка 13 Плащания за райони, изправени пред природни или други специфични ограничения
	36 232
	
	
	36 199
	43 555 545
	43 555 545
	
	
	
	
	
	43 588 751

	13.1 Компенсаторни плащания за ха ИЗП в планински райони
	25 821
	
	
	25 798
	33 239 580
	33 239 580
	
	
	
	
	
	

	13.2 Компенсаторни плащания за ха ИЗП в други райони със съществени природни ограничения
	10 411
	
	
	10 401
	10 315 964
	10 315 964
	
	
	
	
	
	

	ВОМР (ЛИДЕР)
	
	
	
	
	
	
	
	
	
	
	
	

	Подмярка 19.1 Помощ за подготвителни дейности
	133
	3 450 317
	3 450 317
	66
	1 721 350
	1 721 350
	101
	2 622 170
	2 622 170
	64
	1 501 031
	0

	Подмярка 19.2 Прилагане на операции в рамките на стратегии за водено от общностите местно развитие
	53
	0
	0
	40
	85 440 900
	85 440 900
	40
	85 440 900
	85 440 900
	0
	0
	0

	Подмярка 19.4 Текущи разходи и популяризиране на стратегия за водено от общностите местно развитие
	
	0
	0
	
	18 806 567
	18 806 567
	
	18 806 567
	18 806 567
	0
	0
	0

	Техническа помощ
	77
	10 291 307
	10 291 307
	77
	10 291 307
	10 291 307
	46
	5 562 544
	5 562 544
	8
	3 694 205
	0

	ОБЩО
	64 928
	3 273 487 999
	2 376 096 168
	56 318
	683 164 370
	500 455 592
	2 448
	559 131 951
	380 495 695
	6 391
	80 554 083
	166 830 625










2. Оперативна програма за развитие на сектор „Рибарство“ 2007-2013 г. (ОПРСР) и Програма за морско дело и рибарство 2014-2020 г.
	Разплатените средства по ОПРСР 2007.2013 г. за периода  ноември 2014 г. –ноември 2016 г. възлиза на близо 80 млн. лева, при общ бюджет в размер на 164 млн. лева. 
На 13 ноември 2015 г. ЕК официално одобри Програмата за морско дело и рибарство (МДР) с общ бюджет 222 млн. лева, разпределен в 6 приоритета.
На 18 юли 2016 г. е отворен първият прием на проекти по ПМДР – мярка 5.4. „Преработване на продуктите от риболов и аквакултури“. В рамките на приема са предвидени 10 млн. лв. за изграждане или модернизация на рибопреработвателни предприятия.  До крайния срок за подаване на проекти - 16 октомври 2016 г.,  са постъпили 28 проекта на обща стойност 44,7 млн. лв., от които безвъзмездната финансова помощ е 20,6 млн. лв.
На 27 юли 2016 г. е отворен прием на проекти по другата мярка, насочена към бизнеса - Мярка 2.2. „Продуктивни инвестиции в аквакултурата“, сектор  „Малки проекти“. Бюджетът на приема е 2 млн. лв. за модернизация на съществуващи аквакултурни ферми. До крайния срок за подаване на проекти - 25 октомври 2016 г., са постъпили 17 проекта на обща стойност 1,4 млн. лв., от които безвъзмездната финансова помощ е 679 хил. лв.
До края на 2016 г. се предвижда отварянето на приеми по още 3 мерки от ПМДР с индикативен общ бюджет 15 млн. лв.

3. Насърчаване сдружаването на земеделските производители
· Актуализирана е нормативната уредба, касаеща процеса на признаване на организации на производители (ОП) на плодове и зеленчуци.
· Разработена е нова нормативна база за признаване на организации и групи производители (ГП) на земеделски продукти, в това число и за мляко и млечни продукти. 
· Изготвена е нова процедура за признаване и контрол на организации на производители на плодове и зеленчуци и на контролни листи за проверка.
· Към момента са признати общо 37 организации и групи на производители (само за една година нови 20 ОП и ГП), от които 28 за плодове и зеленчуци, 4 за мляко и по 1 за зърнено-житни и етерично-маслени култури, винено грозде, семена и посадъчен материал и месо. Подадени са 20 нови заявления за признаване на ОП и ГП в сектора.

4. Гъвкаво прилагане на селскостопанските пазарни механизми
· Схема „Училищно мляко”
За учебната 2015/2016 година интересът към схема „Училищно мляко“ е значителен на фона на активността на кандидатите през предходните години. Това се дължи най-вече на новите правила, по които се прилага мярката, влезли в сила от септември 2015 г. въз основа на изготвената Национална стратегия за прилагането на схемата и последващата Наредба. Размерът на усвоените средства за 2015/2016 учебна година е 5 048 329 лв., а броят на обхванатите деца – 302 000. 
За настоящата учебна 2016/2017 година, броят на обхванатите деца се очаква да нарасне до 447 880, а осигуреният бюджет за схемата е 9 875 754 лв. (при 6 788 286 лв. за 2015/2016 година).
· Схема „Училищен плод”
За учебната 2014/2015, размерът на усвоените средства за закупуване на плодове и зеленчуци е 11 005 757 лв. Достигната е 100% усвояемост на помощта от ЕС, като се включени и национални средства. Участвали са 2 898 училища с 403 289 деца. 
За учебната 2015/2016 са усвоени 11 970 350 лв. за закупуване на плодове и зеленчуци, което също представлява 100% от помощта от ЕС, предоставени са и национални средства. Участвали са 3 449 учебни заведения с 456 723 деца. 
През учебната 2016/2017 г. двете схеми ще се прилагат заедно, при облекчени условия за кандидатстване и административна обработка на заявленията.  Направена е промяна в методиката на изчисление на цените на продуктите по схемите. Тя се базира на обосновани икономически критерии, които не позволяват нелоялното формиране на финансовите стойности по схемите. Новият подход е съобразен с реалната пазарна конюнктура и осигурява яснота и прозрачност в ценообразуването. Изменена е процедурата по избор на доставчик по двете схеми от страна учебните заведения, като тя дава преимущество на директните производители и преработвателни на продукти, допустими по схемите. 
5. Създаване на преки връзки между производителите и потребителите и скъсяване на веригата за доставка
· Актуализирана е нормативната уредба, регламентираща изискванията за директни доставки на малки количества суровини и храни от животински произход, с което се облекчават условията, при които фермерите имат право да преработват произведените от тях продукти.
· Предоставяне на подкрепа за инвестиции, свързани с директни доставки на суровини и храни от животински произход.




6. Приоритизиране на биологичното производство
· Разработени са нови функционалности на Информационния регистър на производители, преработватели и търговци на земеделски биологични продукти и храни.
· Разработени са нови процедури свързани със системата на контрол и надзор в областта на биологичното производство.
· Изготвен е „Списък с продукти за растителна защита, на които активните вещeства са в Приложение ІІ на регламент (ЕО) № 889/2008“.
· Актуализирани и изготвени са технологични карти за конвенционално и биологично производство във връзка с прилагане на мерките от ПРСР. 
· Изготвен е проект на План за действие за развитие на биологичното производство в Република България за периода 2016 – 2020 г.
· Финансова подкрепа за биологичното производство
С цел ускоряване развитието на биологичното производство, за новия програмен период в ПРСР е предвидена специална нова Мярка 11 „Биологично земеделие“, която стартира още преди официалното одобрение на Програмата от ЕК. Инвестициите в материални активи на биологични земеделски производители се ползват с предимство при класиране и с по-висок интензитет на безвъзмездната помощ.
· През последните две години биологичното производство се развива успешно, като отбелязва следните резултати:
· Добитата биологична растениевъдна продукция нараства значително и достига до 46 хил. тона. 
· През 2015 г. площите в система на контрол за биологично производство са 118,6 хил. ха или 2,4% от ИЗП в страната (при 1,5 % за 2014 година), от които 21,5 хил. ха (18%) са преминали периода на преход. 
· Животните, отглеждани по биологичен начин се увеличават, като в някои групи има ръст от 1,5 до 3 пъти.
· Биологичното пчеларство е застъпено най-силно, като през 2015 година отглежданите по биологичен начин пчелни семейства са 24% (при 18% през предходната 2014).
· Рязко увеличение на биологичната продукция от краве и овче мляко – съответно с около пет и четири пъти на годишна база.
· Продължава тенденцията за видово разнообразяване на животните, отглеждани по биологичен начин.
· За първи път през 2015 г. в система на контрол са включени и две аквакултурни стопанства. 


УПРАВЛЕНИЕ НА РИСКОВЕТЕ В ЗЕМЕДЕЛИЕТО
1. Реформиране на системата за борба с градушките
· Разработена е концепция за цялостно реформиране на системата за противоградова защита, чиито основни елементи са: обхващане на цялата територия на страната, диверсификация на способите за защита (използване и на авиация), промяна в модела на финансиране и на институционалната рамка. 
Към настоящия момент са предприети действия за изграждане на нови 32 ракетни площадки за уплътняване на съществуващата система, тяхното оборудване, както и реновиране и преоборудване на част от съществуващите ракетни площадки; доставяне на три нови радара и изграждане на необходимите сгради за тяхното разполагане, рехабилитация на съществуващите три радара; ремонтни дейности на командните пунктове и складовата база и др.

2. Въвеждане на правила за управление на риска в земеделието
· Разработва се Програма за управление на рисковете и кризите в земеделието;
· Ефективно се използват публичните средства за противодействие и преодоляване на последиците при настъпване на кризи – неблагоприятни климатични явления, болести и неприятели.

ГАРАНТИРАНЕ НА ВИСОКО НИВО НА ЗАЩИТА НА ЧОВЕШКОТО ЗДРАВЕ И ИНТЕРЕСИТЕ НА ПОТРЕБИТЕЛИТЕ ПО ОТНОШЕНИЕ НА ХРАНИТЕ
1. Цялостна реформа в законодателството, регламентиращо контрола по агрохранителната верига
· Разработен е пакет от три нови закона - Закон за управление на хранителната верига, Закон за храните и Закон за оценка на риска по хранителната верига, с който:
· За първи път ще се извършва контрол върху интернет-търговията с храни; 
· Улесняват се процедурите за регистрация/одобрение на обекти за производство и търговия с храни;
· Въвеждат се нови изисквания за регистрация на превозни средства, за транспортиране на храни от животински произход, както и от неживотински произход – за брашно, хляб, хлебни и сладкарски изделия;
· Създават се условия и ред за пускането на хранителни добавки и храни със специално предназначение на пазара в страната;
· България отстоява позиция във всички нормативни актове за най-стриктен режим за недопускане на отглеждане на ГМО;
· Ограничава се производството, преработката и разпространението на храни в сивия сектор.

· Промени в полза на българския производител:
· В подкрепа на българските производители. Въвеждат се изисквания относно означаването на храни, произведени в България. На етикета на тези храни се предвижда да има лого с българското знаме. Въведени са и критерии, които трябва да бъдат изпълнени, за да може да се означи, че храната е с български произход. Измененията са заложени в Наредбата за етикетиране на храните. Проектът на наредба е процедура по нотификация от ЕК; 
· Облекчения за малките производители и обекти за търговия на дребно, в които се извършва обработка и/или преработка на сурово мляко относно изискванията за сградов фонд и оборудване, а именно операциите да могат да се извършват в едно помещение, ако са разделени по време и се спазват облекчени хигиени изисквания. Измененията са заложени в Наредба № 26 за специфичните изисквания за директни доставки  на малки количества суровини и храни от животински произход, по отношение производството на млечни продукти и Наредба № 4 относно изискванията към кланичните пунктове, разположени в животновъдните обекти, касаещи добива на прясно месо. Промените в двете наредби са обнародвани в ДВ и са влезли в сила. С промените в Наредба № 26 се увеличава и броят на кокошите и пъдпъдъчи яйца предназначени за директна доставка от производител от 500 на не повече от 1 000 броя яйца седмично.
· Въвеждат се изисквания за разделно производство на млечни и имитиращи продукти съдържащи в състава си мляко в различни предприятия. Измененията са в Наредба № 1 за хигиената на храните. Проектът на наредба е процедура по нотификация от ЕК; 

· Промени в полза на българския потребител:
· Въведени са изисквания в Наредба № 9 специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици относно безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици. Изискванията задължават месните продукти и месни заготовки, брашното и хляба, когато се предлагат в гореописаните обекти, да са произведени съгласно утвърдени стандарти. Млечните продукти - кисело мляко, сирене и кашкавал да са произведени по БДС, а слънчогледовото масло и лютеницата по браншови стандарт. 

· В полза на потребителя за информиран избор
· По отношение на имитиращите продукти, които съдържат в състава си мляко, етикетът трябва да носи надпис " имитиращ продукт" с големина на шрифта не по-малък от 75% от големината на търговското наименование. По същият начин трябва да са изписани всички съставки, използвани като заместители, например  палмова мазнина и процентното им съдържание. Измененията са в Наредба за специфичните изисквания към млечните продукти. Проектът на наредба е процедура по нотификация от ЕК; 
· С проекта на нов закон за храните се въвежда изискване за предлагането на пазара на охладено предварително неопаковано месо в обекти за търговия на дребно. Съгласно проекта месото следва да се  поставя на обособени за целта места със задължително предоставяне на следната писмена информация: вид на месото с изрично посочване на понятието „охладено”; страна на произход или място на произход; дата на месодобив и срок на годност. Проектът на закон е в процедура в НС.
· Законът за оценка на риска по хранителната верига регламентира дейността на Центъра за оценка на риска, като една независима и безпристрастна структура, подпомагаща министъра и структурите на министерството при разработването и прилагането на политиките по хранителната верига.
Законът цели:
· Научна оценка върху всички елементи на хранителната верига;
· Безпристрастност, обективност и прозрачност при извършването на оценките;
· Постигане на висока степен на защита и опазване здравето на хора, животни и растения.

2. Навременни действия за гарантиране на здравословния статус на животните в страната - успешно проведена ваксинация за „син език” и овладяване на огнищата на „антракс”, „бруцелоза” и „нодуларен дерматит“, както и реализирана държавно-профилактична програма при животните под контрола на БАБХ.
3. Опазване на характерния вкус на храните, гарантиране на качеството и стимулиране на родното производство в условията на свободен пазар (специфично етикетиране и лого на български храни):
· Актуализиране на Български държавни стандарти за млечни продукти „Българско бяло саламурено сирене”, „Български кашкавал” и „Българско кисело мляко”;
· Разработване на нови утвърдени стандарти за месни продукти, хляб, брашно и браншови стандарт за лютеница и рафинирано слънчогледово масло;
· Въвеждане на разпоредби, гарантиращи, че предлаганите храни в детските заведения, училищните столове и обектите за търговия на дребно на територията на училищата трябва да са произведени по съответните стандарти; 
· Въвеждане на разпоредби, гарантиращи прозрачност при производството и продажбата на охладено неопаковано месо, млечни продукти и имитиращи продукти съдържащи в състава си мляко.

ОРГАНИЗИРАНА МАРКЕТИНГОВА И РЕКЛАМНА ДЪРЖАВНА ПОЛИТИКА ЗА ТРАДИЦИОННИТЕ И УНИКАЛНИ ПРОДУКТИ 
1. Прилагане на програми за промотиране на земеделски и хранителни продукти на пазарите на ЕС и трети страни
· Засилен интерес към промоционалните програми – за периода 2014-2016 г. са сключени договори за финансово подпомагане за 9 програми. Обект на промоция на одобрените до момента български програми са: българско бяло саламурено сирене, кашкавал, кисело мляко, овче месо и сирене, вино със ЗНП/ЗГУ, пресни и преработени плодове и зеленчуци, биологично произведени пресни и преработени плодове, зеленчуци, ядки и вино;
· Участие на международни търговски форуми - популяризиране на традиционни за страната продукти (вина, млечни и месни продукти, биопродукти, етерични масла и др.)
С подкрепата на държавата по одобрени схеми за държавна помощ през периода до момента е осигурено участие на български производители в няколко международни изложения – „ФЕНСИ ФУУД” – Ню Йорк, САЩ; „Фрозн, Рефриджерстейтед енд ин Стор Бекъри“ – Сан Диего, САЩ; Агрокомплекс“, Словакия; „Индагра фууд“ – Румъния; „Фруут логистика“ – Берлин, Германия. Българско участие е организирано на 7 международни киноложки изложби „Световна купа – 2015“ в Молдова, Испания, Украйна и в Москва - презентиране на овчарски кучета.

2. Проактивна експортна политика с цел нарастване на износа на традиционните ни качествени селскостопански продукти и утвърждаването на позициите им на чужди пазари
· Изготвена концепция „Подкрепа на износа“, която дефинира необходимите действия за повишаване на експортния потенциал на земеделската продукция, като задълбочена оценка за конкурентоспособността на българския земеделски продукт, изясняване на съществуващия потенциал за конкретен земеделски продукт за износ, устойчивост и полза за операторите, създаване на  експортна концепция по продукти и държави, изясняване ролята на държавата в чисто пазарни отношения и т. н.

ПОДОБРЯВАНЕ НА КОМУНИКАЦИЯТА и АКТИВЕН ДИАЛОГ СЪС ЗЕМЕДЕЛСКИТЕ ПРОИЗВОДИТЕЛИ
1. Активни консултации с браншовите организации
· Създаден нов Консултативен съвет по плодове и зеленчуци;
· Създадени 28 Областни консултативни съвети по животновъдство;
· Постоянни срещи и обсъждания на политиките на МЗХ с представители от различните сектори в земеделието в страната;
· Организиране на информационна кампания по директни плащания с над 10 хиляди земеделски стопани;
· Над 30 хил. консултирани и обучени земеделски стопани от Националната служба за съвети в земеделието;
· Провеждане на Обучителна кампания за болести по животните и ветеринарно-медицинското законодателство;
· Обучение за гарантиране на здравословното състояние на пчелните семейства и гарантиране на качествени профилактични прегледи през 2015 г.
2. Съдействие в работата по изготвяне и приемане на законова рамка, регламентираща дейността и критериите за представителност на браншовите организации в сектора на земеделието - изготвен е проект на Закон за браншовите организации на производители и преработватели на земеделска продукция.




СЕЛСКОСТОПАНСКА АКАДЕМИЯ
Предприети са стъпки за реформиране на Селскостопанска академия. Целта е  превръщането й в полезен и достъпен за бизнеса интелектуален център на българското земеделие, в модерна и привлекателна за младите и успешни учени организация за научно-приложни изследвания. Академията следва да се  утвърди като работещ инструмент за генериране на иновативни устойчиви политики в агросектора. 
Изготвен е проект на Закон за изменение и допълнение на Закона за Селскостопанска академия. Като резултат от предлаганите промени се очаква да се създаде възможност за широко публично-частно партньорство, участие на браншовите организации и аграрния бизнес в определяне на приоритетите за финансиране на научно-експерименталната и производствена дейност, структурирана в новоизградени компетентни, конкурентноспособни научни центрове. Това ще създаде добра основа за по-висока мотивация на учените и реална възможност за увеличаване на приходите на институтите, респективно диференциран доход на учените в тях в зависимост от реалния научен принос. Институтите ще увеличат значително и капацитета си за работа по всички програми, свързани с европейско и национално финансиране, като част от замисъла на подготвените промени е именно практическо въвеждане на принципа на проектното финансиране, включително със средства от собствените бюджети при прозрачни и конкурентни условия.
[bookmark: _GoBack]Научноизследователската дейност на ССА е свързана с разработването на проекти от национално и общоевропейско значение в областта на селското стопанство. В съответствие с политиката на страната и на Общата селскостопанска политика и  на света ключови приоритети в дейността на Селскостопанска академия са: устойчиво развитие на конкурентоспособно земеделие, основано на знанието; опазване на природните и генетични ресурси за смекчаване на влиянието на на климатичните промени; безопасни, качествени и здравословни земеделски суровини и храни; подобряване на качеството на живот в селските райони чрез конкурентоспособно земеделие и увеличение на доходите и др.
Научноизследователските институти и Опитните станции към ССА през 2015 г. са разработвали общо 328 броя национални проекти: 29 научноизследователски проекта, финансирани от фонд «Научни изследвания» към Министерство на образованието и науката; 166 проекта, финансирани от национални ведомства и организации; 131 научноизследователски проекта, финансирани от бюджетната субсидия на академията.
Едно от важните направления, по които се работи в системата на ССА е професионалното обучение. През 2015 г. и 2016г са проведени голям брой курсове, с продължителност на обучението 150 часа по специалностите „Животновъдство“ и „Агроекология“. Общият брой на обучените курсисти е 266 през 2015г и 190 през 2016г.  
Общо в Селскостопанска академия се  обучават в образователна и научна степен „Доктор” 132 докторанта. В изпълнение на решение на УС на ССА  и в съответствие с приета методика се проведе атестиране на учените в структурните звена  на ССА.
Структурните звена към ССА, към края на 2015 г., притежават 343 сертификати за сортове и породи животни. Научните продукти, получили правна закрила съгласно нормативната база, през 2015 г. са 21 на брой с готовност за активно сътрудничество и сключване на лицензионни договори. Този процес продължава и през 2016г, като 13 нови сорта полски култури са признати от Патентното ведомство на страната.  Наши хибриди слънчоглед  са  признати в различни държави и са вписани в официалната сортова листа на Европейския съюз и други съседни държави като Украйна, Русия и Молдова. 7  хибридни линии слънчоглед са получили сертификати от патентното ведомство на Румъния и разширяват своя пазарен дял.  Академията е готова да обслужи бизнеса с необходимите сертифицирани семена и посадъчен материал.
В институтите и опитните станции на ССА не само се създават нови сортове и хибриди селскостопански растения, но се извършва и  тяхното сортоподдържане и семепроизводство. По този начин се затваря целият иновационен цикъл -  от идеята до завършения и внедрен иновативен продукт.  На земеделските производители се предлагат качествени, сертифицирани семена и автентичен посадъчен материал, подходящи за климатичните условия на страната.



УСТОЙЧИВО И МНОГОФУНКЦИОНАЛНО УПРАВЛЕНИЕ НА ГОРИТЕ

1. Мерки за устойчиво управление и опазване на горските територии – държавна собственост
· Създадени са 173 мобилни екипа в шестте държавни предприятия за опазване на горските територии и ограничаване до минимум броя и щетите от незаконни действия в горските територии, чиято дейност подлежи на периодичен отчет. 
· Въведено е във всички държавни предприятия допълнително маркиране на дървесината преди нейното транспортиране с пластини с уникален идентификационен номер, с оглед ограничаване на незаконното транспортиране на дървесина от държавните горски територии.
· Постигнат е реален резултат от въвеждането на системата „Електронен превозен билет”, изразяващ се в увеличение на нетните приходи от продажба на дървесина с 9,4 млн. лв. (6%) на годишна база, при запазване на среднопретеглените продажни цени на дървесината.
· Ускорен е процесът на сертификацията на горските територии, управлявани от ДП по международния FSC стандарт като допълнителен гарант за многофункционалното управление на горите и законния добив на дървесина. Сертифицирани са изцяло Северноцентрално  държавно предприятие и Североизточно държавно предприятие, с което площта на сертифицираните територии достига над 1 милион хектара, или 37% от общата площ на държавните горски територии.


2. Финансови резултати
· Приходите на държавните горски предприятия през 2015 г. се увеличават с 14% в сравнение с 2014 г. Приходите за деветмесечието на 2016 г. се увеличават с 15 милиона лева спрямо деветмесечието на 2015 г., достигайки 237 милиона лева.
· Финансовият резултат на предприятията за 2015 г. нараства 5 пъти спрямо 2014 г. достигайки 12 милиона лева. За деветмесечието на 2016 г. финансовият резултат е 14 милиона лева, с 2,7 милиона лева повече от отчетения за същия период на 2015 г.
3. Мерки за увеличение на залесената площ на горските територии – държавна собственост
В изпълнение на политиката на министреството на земеделието и храните за увеличаване на залесената площ, е увеличен обемът на извършените горскостопански дейности по отношение на залесяването и стопанисването на горите. Общата площ на залесяването през 2015 година в горските територии – държавна собственост е 16 000 дка, което е с 32% повече спрямо 2014 г., а за 2016 г. са планирани за залесяване 20 000 дка, с 25% повече от 2015 г. Общата площ на извършеното залесяване към деветмесечието на 2016 г. в горските територии – държавна собственост, е 9612 дка, с 2849 дка повече от същия период на 2015 г.
4. Мерки за подобряване организацията при ползване на дървесина 
· Държавните предприятия осигуряват необходимата суровина за задоволяване потребностите на малкия и среден бизнес, както и на преработвателните заводи в страната, която през 2015 г. достигна 5 милиона кубически метра. От това количество 1,1 милиона пространствени кубични метра дърва за огрев се предоставят чрез директни продажби на физически лица за собствени нужди, като към края на месец септември са предоставени общо 630 хиляди пространствени кубични метра дърва за огрев на 94 000 домакинства. Отчетената реализация на дървесина от държавните предприятия към 30.09.2016 г. е с 267 хил. куб. м (6%) по-висока от същия период на миналата година, при запазване на пазарната ситуация - потребление и износ, което е в резултат и на въведената система „Електронен превозен билет”.
· С оглед стимулиране конкурентноспособността и модернизацията на дърводобивните и дървопреработващи фирми са сключени първите дългосрочни договори за добив и за продажба на дървесина. Така се осигурява траен интерес на дърводобивните фирми за влагане на необходимите инвестиции в дейността им.
· Проведени са първите електронни търгове за продажба на дървесина, един съвременен начин за търговия, който улеснява участниците и елиминира възможността за субективна намеса и предварително договаряне между отделните участници в търга.
· През 2016 г. са подготвени промени в нормативната уредба, регламентираща ползването на дървесина от горските територии – държавна и общинска собственост, съгласно които дървесината ще се предлага чрез състезателни процедури приоритетно на преработватели на дървесина. С предстоящите изменения се прави стъпка към  задоволяване на потребностите на вътрешния пазар, както и за постигане на баланс между държавата и общините, като собственици на горски територии, и българските предприемачи, извършващи дейности в горите или ползващи дървесина. 
5. Инвестиции в горите
· Горскостопанската пътна инфраструктура е подобрена чрез строителство и основен ремонт на 177 км горски автомобилни пътища със средства от целевия фонд „Инвестиции в горите”. За сравнение, в периода 2011 – 2014 г. са построени общо 89 км нови пътища. За 2016 г. предприятията са планирали строителство и основен ремонт на 271 км горски пътища.
· За изпълнение на горскостопанските дейности и функциите по опазване на горските територии държавните предприятия със средства от стопанската си дейност са закупили през 2015 г. 121 броя транспортни средства и 40 броя специализирана техника.
· За превенция и опазване на горските територии от пожари през 2016 г. завърши строителството на нови 9 пожаронаблюдателни кули в област Благоевград на стойност 4 милиона лева.

6. Ангажименти с обществена значимост, изпълнявани от държавните горски предприятия 
· Във връзка със засиления миграционен натиск по южната граница на страната и в изпълнение на Решение на Министерския съвет, МЗХ изпълнява ангажимент за извършване на основен ремонт на горските пътища в граничната зона с Република Турция със средства на Югоизточно държавно предприятие, като през 2015 г. са ремонтирани 30 км горски пътища и още 30 км ще бъдат изпълнени през настоящата година.
· Предвид изпълнението на поети международни ангажименти от страна на Република България при поддържането и почистването от дървесна и храстова растителност на 3-метровата ивица покрай държавната границата е извършено почистване на общо 79 км от граничната полоса между Република България и Република Гърция и Република Македония.
· Дадени са указания за приоритетно усвояване на увредена дървесина от природни бедствия и съхнене, като са предприети адекватни и спешни действия за усвояването на:
· 1,1 милиона кубични метра дървесина, пострадала от природните бедствия през м. март 2015 г. в област Смолян, в резултат на което тя е усвоена на 93%, а до края на годината ще бъде добита изцяло;
· 560 хиляди кубични метра дървесина, пострадала от биотични фактори – корояди. 
· За постигане на по-ефективното стопанисване и опазване на малки горски имоти, собственост на физически лица, през настоящата година стартираха първите процедури по закупуването им от държавните предприятия със средства от фонд „Инвестиции в горите”, с цел комасирането им. Предвидените средства за настоящата година са в размер на близо 700 хиляди лева. Бяха изготвени и публикувани Правила, по които се процедира, както и критериите за оценка на заявленията. След първия етап от класирането за всички 452 броя имоти с обща площ 3435 дка, получили максимален брой точки, са възложени оценки от независим оценители, като до края на годината ще се финализират първите сделки по тяхното закупуване. Предвид засиления интерес от собствениците на горски имоти през 2017 г. ще бъде обявена нова процедура по закупуване на горски имоти от държавните предприятия.

7. Промени в нормативната уредба, регламентираща дейностите в горското стопанство 
· Извършени са промени в Закона за горите (ЗГ) и подзаконовите актове по прилагането му, с цел:
· подобряване на контрола в горския сектор и ограничаване на незаконната сеч.
· прекратяване на практиката за осъществяване на дейности в горските територии от лица без необходимите знания и умения (в частта относно регистрацията и упражняването на лесовъдска практика);
· увеличаване на дела на разновъзрастните гори и техния запас на дървесина, целящо минимална промяна в екологичната среда при смяната на старо с ново поколение гора;
· въвеждането на пазарна оценка при учредяването на вещни права и сключването на сделки с поземлени имоти в горски територии;
· регламентиране на инвентаризацията и планирането в горските територии (приета нова Наредба).
	
8. Внедрена система за издаване на електронни превозни билети от временен склад. 
· За проверка на издадените билети се разработи интерфейс в публичния сайт на ИАГ, достъпен за всички посетители.
· Разработено е и стартирало тестово внедряване на софтуерно решение за въвеждане на електронен дневник в обекти по чл. 206 от ЗГ и издаване на превозни билети.
· Специално за служителите по контрола е разработено мобилно приложение, чрез което се проверяват издадените превозни билети, позволителните за сеч, контролните горски марки и автомобилите с монтиран GPS.

 9. Създадени са нови модули в www.system.iag.bg:
· регистър на контролните горски марки за маркиране на дървесината;
· модул свързан с дейността на центъра към телефон 112 в ИАГ;
· регистър за автомобилите с монтиран GPS;
· регистър на подадените горскостопански планове и програми;
	
10. Стартира онлайн „Платформа за сътрудничество за опазване на българската гора”, чрез която след предварителна регистрация по всяко време ще могат да се подават сигнали до ИАГ от неправителствени и граждански организации;
 
11. През периода  7 % от местообитанията в зоните по Натура 2000 са определени като гори във фаза на старост в държавните горски територии. Така България се нарежда на едно от първите места в Европа на страните с най-много гори, определени с такъв статут. Горите във фаза на старост са важни с функциите си за съхраняване на ценен генофонд. Те спомагат за опазването на биологичното разнообразие и имат важна функция за подобряване на водния баланс на екосистемите. 

12. В изпълнение на Решение на Министерски съвет са предприети действия за увеличаване на защитните горски територии, като превантивна мярка за недопускане възникването на бедствени ситуации и човешки жертви. Новите територии, които ще бъдат включени и категоризирани като защитни са  предложените от шестте горски предприятия. 

13. В изпълнение на Браншовия колективен трудов договор са увеличени основните месечни заплати на горските инспектори. За повишаване на контрола и охраната на горските територии бяха осигурени 40 автомобили с  висока проходимост.

